“Dit was ŉ baie tragiese gebeurtenis, ek het gesien hoe het die kar gelyk het waarin hy hom geskiet het. Dit was nie baie lekker gewees nie. Ek is tot vandag toe nog nie in hegtenis geneem oor daardie wapen nie en ek het toe besef as ek so aanhou gaan ek in die tronk beland.
“Ek het ook nie meer baie reuk oor nie. Die reuk wat ek oor het is baie skerp reuke. Dit het my smaak ook weggeneem.”
Hy het groot geskrik en vir drie jaar weggebly van dwelms af. Toe ontmoet hy vir Izelle. Sy was die liefde van sy lewe, beskryf hy haar.
“Terwyl ek met Izelle uiitgegaan het, het sy my ondersteun. Sy was baie goed vir my gewees. Haar broer het self ŉ probleem gehad so haar familie was baie teen drugs wat baie goed was vir my in daardie stadium, want sy was my alles wat ek gesoek het in ŉ vrou. Sy was pragtig, mooi, blou oë. Sy was net eenvoudig ongelooflik vir my.”
Hy begin toe crystal meth gebruik. “Dit was laasjaar. Ek het crystal meth begin doen ek het baie slaappille gedrink- skedule 5 slaappille.
“Jy kort ŉ voorskrif daarvoor. Ek is toe na so baie dokters gewees en hulle gee jou dertig pilletjies vir dertig dae en nie meer nie. Ek het voorskrifte begin vervals en ek het weggekom daarmee by baie apteke.